cyanic-selkie/wikianc huggingface dataset:
கீழப்புளியூர் நாகநாதசுவாமி கோயில்
அமைப்பு
கோயில் கிழக்கு நோக்கிய நிலையில் அமைந்துள்ளது. கோயிலில் ராஜ கோபுரம் உள்ளது. திருச்சுற்றில் விநாயகர், நர்த்தன விநாயகர், வள்ளி தெய்வானையுடன் கூடிய சுப்பிரமணியர், தட்சிணாமூர்த்தி, பிரம்மா, லிங்கோத்பவர், சனீஸ்வரன், சூரியன், சந்திரன் ஆகியோர் உள்ளனர். அருகில் சண்டிகேசுவரர் உள்ளார். இக்கோயிலின் தீர்த்தமாக பிரம்ம தீர்த்தம் விளங்குகின்றது. பங்குனி மாதத்தில் 21, 22, 23 ஆகிய நாள்களில் மூலவரின் மீது சூரிய ஒளியானது காலை 6.00 முதல் 6.15 மணி வரை விழுவது இக்கோயிலின் சிறப்பாகும்.
திருவிழாக்கள்
பிரதோஷம், அமாவாசை, ஆருத்ரா தரிசனம், மாசி மகம், சிவராத்திரி, பங்குனி உத்திரம் போன்ற விழாக்கள் இக்கோயிலில் கொண்டாடப்படுகின்றன.
மேற்கோள்கள்
பகுப்பு:திருவாரூர் மாவட்டத்திலுள்ள சிவன் கோயில்கள்
மல்லசந்திரம் ஆஞ்சநேயசாமி கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பாஞ்சராத்திர முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள ஆஞ்சநேயர் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பட்டனார்
பட்டனார் 13 ஆம் நூற்றாண்டில் வாழ்ந்த வைணவப் பெரியார். பட்டனாரை ஸ்ரீ பட்டனார் எனச் சிறப்பித்துக் கூறுவது வழக்கம். இவர் வேப்பத்தூரில் பிறந்தவர். பகவத் கீதை நூலை முதன்முதலில் தமிழில் மொழிபெயர்த்து விருத்தப் பாக்களால் பாடியவர். இவரது தமிழ் மொழிபெயர்ப்பு நூலுக்கு இவர் பரமார்த்த தரிசனம் எனப் பெயர் சூட்டினார். எனினும் பகவத் கீதை என்றே இந்த நூல் ஏடுகளில் காணப்படுகிறது.
அடிக்குறிப்பு
பகுப்பு:வைணவ அடியார்கள் பகுப்பு:தமிழ்ப் புலவர்கள்
பைண்டிங் நீமோ
வகை
இயக்கமூட்டியபடம் / சிறுவர்படம்
கதை
பசிபிக் கடலில் வாழும் மார்லின் என்ற மீன் தனது மனைவியை இழந்த பின்னர், தனது ஒரே மகனான நீமோவை மிகவும் பாதுகாப்பாக வளர்க்கின்றது. தந்தை மீனின் சொற்களைப் பொருட்படுத்தாத நீமோ, தான் வாழும் பகுதியில் இருந்து பல தூரம் கடந்து செல்லும் பொழுது மனிதர்களால் பிடிக்கப்படுகிறது. இதைக் கண்ட மார்லின் தனது மகனை மீட்க அந்த படகினை துரத்திச் செல்கிறது.
நீமோ, சிட்னி துறைமுகம் அருகே ஒரு பல் வைத்தியரின் மீன் தொட்டியில் அடைக்கப்படுகின்றது. அங்கு வாழும் பிற மீன்களுடன் நட்புக் கொள்கிறது. இதற்கிடையே, நீமோவைத் தேடிச் செல்லும் மார்லினுக்கு, செல்லும் வழியில் பலரும் உதவி செய்கின்றனர். டோரி என்னும் மீனுடன் சிநேகிதம் கொள்ளும் மார்லின் தனது மகனைத் தேடி சிட்னி வரை செல்கின்றது.
தனது தந்தை தன்னை மீட்க சிட்னி வருவதை அறியும் நீமோவும், மீன் தொட்டியிலிருந்து தப்பிக்க முற்படுகிறது. நீமோவால் தப்பிக்க முடிந்ததா, தந்தையும் மகனும் ஒன்று சேர்ந்தார்களா என்பதே மீதிக் கதை.
விருதுகள்
இத்திரைப்படம் 2003-ஆம் ஆண்டிற்கான 'சிறந்த இயக்கமூட்டிய திரைப்படம்' ('Best Animated Feature Film') என்ற ஆஸ்கார் விருதினைப் பெற்றது. இது தவிர 32 வேறு விருதுகளையும் பெற்றுள்ளது.
வெளி இணைப்புகள்
பகுப்பு:ஆங்கிலத் திரைப்படங்கள் பகுப்பு:சிறுவர் திரைப்படங்கள் பகுப்பு:இயக்கமூட்டப்பெற்ற திரைப்படங்கள் பகுப்பு:2003 திரைப்படங்கள் பகுப்பு:சிறந்த அசைவூட்டத் திரைப்படத்திற்கான அகாதமி விருதை வென்ற படங்கள் பகுப்பு:வால்ட் டிஸ்னி பிக்சர்ஸ் திரைப்படங்கள் பகுப்பு:அமெரிக்கத் திரைப்படங்கள் பகுப்பு:அமெரிக்க முப்பரிமாணத் திரைப்படங்கள்
பிரவீன் சித்திரவேல்
பிரவீன் சித்திரவேல் (Praveen Chithravel) இந்தியாவைச் சேர்ந்த ஒரு தடகள வீரராவார். மும்முறை தாண்டுதல் போட்டியில் பங்கேற்று விளையாடி வருகிறார். 2022 ஆம் ஆண்டில் நடைபெற்ற பொதுநலவாய விளையாட்டுப் போட்டிகளில் 16.89 மீ தொலைவை தாண்டி நான்காவது இடத்தைப் பிடித்தார். இப்போட்டி நிகழ்விற்குச் சென்றதில் இவருடைய தனிப்பட்ட சிறந்த தாண்டல் 17.18 மீ (56.4 அடி) இருக்கிறது.
புற இணைப்புகள்
பகுப்பு:இந்தியத் தடகள வீரர்கள் பகுப்பு:2001 பிறப்புகள் பகுப்பு:வாழும் நபர்கள் பகுப்பு:தமிழக விளையாட்டு வீரர்கள்
குள்ளமணி
குள்ளமணி (1952 – 25 திசம்பர் 2013) என்பவர்  தமிழ் திரைப்பட நகைச்சுவை நடிகர் ஆவார். இவர்   500 க்கும் மேற்பட்ட தென் இந்திய படங்களில் நடித்துள்ளார். கரகாட்டக்காரன், அபூர்வ சகோதரர்கள், பணக்காரன், மை டியர் மார்த்தாண்டன் ஆகியவை இவர் நடித்த பிரபலமான திரைப்படங்களாகும் .
மரணம்
சிறுநீரக செயலிழப்பு காரணமாக ஒரு மாத காலமாக கீழ்பாக்கம் அரசு மருத்துவமணையில் அனுமதிக்கப்பட்டிருந்த குள்ளமணி   2013 ஆம் ஆண்டு திசம்பர் 25 ஆம் தேதி மரணமடைந்தார்.
முப்பெரும் தேவியர்
முப்பெரும் தேவியர் என்பது 1987 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். கே. சங்கர் இயக்கிய இத்திரைப்படத்தை எம். சரோஜினி தேவி தயாரித்திருந்தார். கே. ஆர். விஜயா, சுஜாதா, இலட்சுமி ஆகியோர் முக்கிய கதாபாத்திரங்களில் நடித்த இத்திரைப்படத்திற்கு ம. சு. விசுவநாதன் இசையமைத்திருந்தார்.
பாடல்கள்
இத்திரைப்படத்திற்கு ம. சு. விசுவநாதன் இசையமைத்திருந்தார்.
வெளியிணைப்புகள்
பகுப்பு:1987 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கே. ஆர். விஜயா நடித்த திரைப்படங்கள் பகுப்பு:பிரபு நடித்த திரைப்படங்கள் பகுப்பு:அம்பிகா நடித்த திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:டெல்லி கணேஷ் நடித்த திரைப்படங்கள்
மேல்சீசமங்கலம் ஊராட்சி
மேல்சீசமங்கலம் ஊராட்சி (Melseeshamangalam Gram Panchayat), தமிழ்நாட்டின் திருவண்ணாமலை மாவட்டத்தில் உள்ள செய்யார் வட்டாரத்தில் அமைந்துள்ளது. இந்த ஊராட்சி, ஆரணி சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4929 ஆகும். இவர்களில் பெண்கள் 2512 பேரும் ஆண்கள் 2417 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மின் வழங்கல்
மின் வழங்கல் அல்லது மின் விநியோகம் (Electric power distribution) என்பது மின்னாற்றலை நுகர்வோருக்கு எடுத்து வழங்கும் செயற்பாடு ஆகும். மின் வலைப்பின்னலில் இதுவே கடைசிப் பகுதி. மின் உற்பத்தி செய்யப்பட்டு, அங்கிருந்து துணைமின் நிலையங்களுக்குச் செலுத்தப்பட்டு, பின்னர் அங்கிருந்து வீடுகள் தொழிற்சாலைகள் போன்ற நுகர்வோர் முனையங்களுக்கு எடுத்துச் செல்லப்படும்.
வழங்கல்
Stromnetz Elektricitet
புங்கோல் கடற்கரை
புங்கோல் கடற்கரை, சிங்கப்பூரின் புங்கோல் நகரில் அமைந்துள்ள ஒரு கடற்கரையாகும். சூக் சிங் கூட்டுக்கொலையின் பொழுது இந்த கடற்கரையில் வைத்து சுமார் 400 சீனர்கள் சப்பானிய ராணுவத்தால் கொல்லப்பட்டனர். இங்குள்ள பயணிகள் கப்பல் தளம் அருகில் உள்ள மற்ற தீவுகளுக்கு செல்ல பயன்படுகிறது.இங்கு செல்ல எஸ்.பி.எஸ் போக்குவரத்து கழகத்தின் சேவை எண் 84 பேருந்தில் பயணிக்கலாம்.
பகுப்பு: சிங்கப்பூரின் கடற்கரைகள்
இது ஓர் இசை: தீண்டப்படாத பறையை மீட்டாக்கம் செய்தல்
இது ஓர் இசை: தீண்டப்படாத பறையை மீட்டாக்கம் செய்தல் (This Is A Music: Reclaiming an Untouchable Drum) என்பது 2011 இல் வெளிவந்த பறை இசை பற்றிய ஓர் ஆங்கில ஆவணப் படம் ஆகும். இது பறை இசை, பறை இசையின் பண்பாட்டு முக்கியத்துவம், அது சந்திக்கும் சாதி அடக்குமுறை, அதில் இருந்து மீளல், மீட்டாக்கம் செய்தல் பற்றி இனத்துவ-இசையியல் பார்வையில் எடுக்கப்பட்ட ஆவணப் படம் ஆகும். இதை அத்துறையில் ஆய்வு செய்யும் ஒரு அமெரிக்கர் எடுத்துள்ளார்.
வெளி இணைப்புகள்
பகுப்பு:தமிழர் பற்றிய ஆங்கில ஆவண நிகழ்படங்கள்
ஸ்ட்ரேஞ்சு மேஜிக்
ஸ்ட்ரேஞ் மேஜிக் (Strange Magic) இது 2015ஆம் ஆண்டில் திரைக்கு வந்த அமெரிக்க நாட்டு 3டி கணினி அனிமேஷன் நகைச்சுவை திரைப்படம் ஆகும். இந்த திரைப்படத்திற்கு ஆலன் கம்மிங், இவான் ரசேல் வூட், மாயா ருடால்ப், சாம் பல்லாடியோ, பீட்டர் ஸ்டோமெரே, ஆல்ஃப்ரெட் மோலினா உள்ளிட்ட பலர் குரல் கொடுத்துள்ளார்கள். இந்த திரைப்படம் ஜனவரி 23ஆம் திகதி வெளியானது.
வெளி இணைப்புகள்
பகுப்பு:ஆங்கிலத் திரைப்படங்கள் பகுப்பு:2015 ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:முப்பரிமாணத் திரைப்படங்கள் பகுப்பு:இயக்கமூட்டப்பெற்ற திரைப்படங்கள் பகுப்பு:அமெரிக்க அசைவூட்டத் திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:அமெரிக்க நகைச்சுவை திரைப்படங்கள்
குப்பல்நத்தம் பொய்கைமலை சமணக் குகைக் கோவில்
அமைவிடம்
இவ்வூர் திருமங்கலத்திலிருந்து 23.3 கி.மீ. தொலைவிலும், மதுரை மாவட்டத் தலைமையகத்திலிருந்து மேற்கு நோக்கி 47.2 கி.மீ தொலைவிலும், கருமாத்தூரிலிருந்து 25.1 கி.மீ. தொலைவிலும், எழுமலையிலிருந்து 17.1 கி.மீ. தொலைவிலும், உசிலம்பட்டியிலிருந்து 15.6. கி.மீ. தொலைவிலும்,  சேடபட்டியிலிருந்து 6.5 கி.மீ. தொலைவிலும், அமைந்துள்ளது. இவ்வூரின் அஞ்சல் குறியீட்டு எண் 625527 ஆகும். இதன் புவியமைவிடம் 9° 49' 19.668 N அட்சரேகை 77° 47' 30.228 E தீர்க்க ரேகை ஆகும்.
பொய்கைமலை சமணக் கோவில்
சின்னக்கட்டளை என்ற கிராமத்திலிருந்து கிழக்கு நோக்கிச் செல்லும் சாலையில் சிறிது தொலைவு பயணித்தால் குப்பல் நத்தம் என்ற ஊர் வரும். அருகே பொய்கைமலை என்னும் சிறு குன்று உள்ளது. இக்குன்றின் அடிவாரத்திலிருந்து குன்றிற்குச் செல்ல 24 படிக்கட்டுகள் உள்ளன. இங்கிருந்த பழைய படிக்கட்டுகள் சிதைந்து போனதால், 2001 ஆம் ஆண்டில் புதிய படிக்கட்டுகளை அமைத்துள்ளனர். பொய்கைமலை பரமன்பட்டி  உசிலம்பட்டி Surendran Sura YouTube இங்குள்ள இயற்கை குகைத்தளத்தில் உள்ள பாறையில் சமண சமய தீர்த்தங்கரர்களான பாகுபலி, பார்சுவநாதர், மகாவீரர் ஆகியோரின் புடைப்புச் சிற்பங்கள் செதுக்கப்பட்டுள்ளன. தீர்த்தங்கரர்களின் தலைக்கு மேல் முக்குடை காட்டப்பட்டுள்ளது. இருபுறமும் இரண்டு அடியவர்களின் உருவங்கள் செதுக்கப்பட்டுள்ளன. இந்தச் சிற்பங்களின் கலைபாணி காலத்தால் முந்தையதாகும். பத்மாவதி, பிராம்மி, சுந்தரி ஆகிய இயக்கிகளின் புடைப்புச் சிற்பங்களும் இங்கே செதுக்கப்பட்டுள்ளன. எண்ணெய் பூசிய சிற்பங்களின் மீது மஞ்சள், சந்தனம், குங்குமம் பூசி, பொட்டு வைத்து, மாலை சாற்றி அலங்கரித்துள்ளனர். இந்த புடைப்புச் சிற்பங்கள் வழிபாட்டில் உள்ளன என்பதற்கான அடையாளங்கள் இவையாகும்.
ஆண்டிபட்டி, குப்பல்நத்தம், பரமன்பட்டி, சின்னக்கட்டளை, சென்னம்பட்டி, சேடபட்டி, ஆகிய கிராமங்களிலிருந்து பொதுமக்கள், பொய்கைமலை  சமணர் குகைக்கு வந்து வழிபாடு நடத்தி வருகின்றனர். சித்திரா பவுர்ணமி அன்று இங்கு திருவிழா நடைபெறுகிறது. சமண தெய்வங்களுக்கு மக்கள் பொங்கலிட்டு படையலிடுகின்றனர். இப்பகுதியில் மழை பொய்த்தால் ஆண்கள் இக்கோவிலில் ஆடு பலி கொடுப்பதும் நடைபெறுகிறது.
கல்வெட்டு
இங்கு செதுக்கப்பட்டுள்ள தீர்த்தங்கரர்கள் சிற்பத்தின் கீழே பொறிக்கப்பட்ட வட்டெழுத்துக் கல்வெட்டு சிதைந்த நிலையில் காணப்படுகிறது. இங்கு செதுக்கப்பட்டுள்ள தீர்த்தங்கரர்களின் ஐந்து திருமேனிகளை ஐந்து அடியார்கள் செய்து வழங்கியுள்ளனர் என்ற செய்தியை இக்கல்வெட்டு பதிவு செய்துள்ளது. இந்த ஐவருள் ஒருவர் பெண் அடியராவார். == சமணக் குகையின் காலம் பொய்கைமலையில் அமைந்துள்ள இக்குகைக் கோவில் சுமார் 1100 ஆண்டுகள் பழமையானதாகக் கருதப்படுகிறது. கி.பி. 9-10 ஆம் நூற்றாண்டுகளில் சமண சமயத்தை மீண்டும் தமிழ்நாட்டில் பரப்பிய அச்சணந்தி எனும் சமண சமயத் துறவி காலத்தில் இந்தப் புடைப்புச்சிற்பங்கள் செதுக்கப்பட்டுள்ளன.
வெளி இணைப்புகள்
பகுப்பு:தமிழ்நாட்டின் வரலாற்றுச் சிறப்பு இடங்கள் பகுப்பு:மதுரை மாவட்டம் பகுப்பு:தமிழ்ச் சமணர் பகுப்பு:தமிழ்நாட்டு சமணக் கோயில்கள்
ரிச்சர்ட் கல்லிவர்
ரிச்சர்ட் கல்லிவர் (Richard Gulliver, பிறப்பு: நவம்பர் 20, 1942), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு ஏ-தர துடுப்பாட்டப் போட்டிகளில் கலந்து கொண்டுள்ளார். 1969-1983 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
ரிச்சர்ட் கல்லிவர் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 23, 2011.
2012 அவுரோரா துப்பாக்கிச் சூடு
20 சூலை 2012 அன்று ஒரு ஆயுததாரியால் த டார்க் நைட் ரைசஸ் என்ற திரைப்படம் திரையிடப்பட்டுக் கொண்டிருந்த அமெரிக்காவின் கொலராடோ மாநிலத்திலுள்ள அவுரோரா எனுமிடத்திடத்திலுள்ள ஓர் படமாளிகை மீது நடத்தப்பட்ட துப்பாக்கிச் சூட்டில் 12 பேர் கொல்லப்பட்டும், 58 பேர் காயமடைந்தனர். பாதுகாப்புக் கவசம் அணிந்திருந்த தனியொரு ஆயுததாரி படமாளிகையினுள் நுழைந்து புகை கைக்குண்டுகளினால் தாக்கிவிட்டு பலவித துப்பாக்கிகளினாலும் தாக்குதல் நடத்தினார். சமகால அமெரிக்க வரலாற்றில் இது பயங்கரமான பொருந்திரள் கொலையும் உலகளாவிய ஊடகங்களில் இத்தாக்குதல் முக்கிய இடத்தையும் பிடித்தது.
தாக்குதலுக்குள்ளானோர்
10 பேர் சம்பவ இடத்தில் மரணமடைய, 2 பேர் உள்ளூர் வைத்தியசாலையில் மரணமடைந்தனர் சுடப்பட்ட 70 பேர்களில் 58 பேர் காயமடைய, 12 பேர் மரணமாயினர்.
தாக்குதலுக்குள்ளானோரில் 3 மாத குழந்தை முதல் 51 வயது உடையோர் வரை காணப்பட்டனர். காயப்பட்டவர்களில் 3 அமெரிக்க படைத்துறையினரும் அடங்குவர்.
சந்தேக நபர்
சந்தேக நபர் ஜேம்ஸ் ஈகன் கொல்மஸ் (பிறப்பு: டிசம்பர் 13, 1987) சம்பவம் நடைபெற்ற இடத்திலிருந்து காவல் துறையினரால் கைது செய்யப்பட்டார் படமாளிகைக்கு அருகிலுள்ள வாகனத் தரிப்பிடத்தில் காணப்பட்ட இவர் கைது செய்தபோது எதிர்ப்பு எதனையும் காட்டவில்லை. அவருடைய வாகனத்திலிருந்து பல துப்பாக்கிகள் மீட்கப்பட்டன. இது பற்றி கருத்துத் தெரிவித்த அலுவலர்கள் சந்தேக நபர் தன் தலைக்கு சிவப்பு நிற மை புசி தன்னைத்தானே "கோமாளி" என்றழைத்ததாக ஏபிசி செய்திக்குத் தெரிவித்தனர். ஆயினும் இதுபற்றி அவுரோரா காவல்துறை அதிகாரி எதுவும் தெரிவிக்கவில்லை.
வெளியிணைப்புக்கள்
வரைபடம் ஒலி வடிவம் செய்திகளும் காணொளியும்
பகுப்பு:அமெரிக்காவில் தீவிரவாதத் தாக்குதல்கள் பகுப்பு:2012 நிகழ்வுகள்
கட்டக் (மாதம்)
கட்டக் அல்லது கத்தக் (ਕੱਤਕ, Katak) என்பது சீக்கியர்களின் நானக்சாகி நாட்காட்டியின்படி எட்டாவது மாதமாகும். இம்மாதம் கிரெகொரி மற்றும் யூலியன் நாட்காட்டிகளின் அக்டோபர், நவம்பர் மாதங்களோடு பொருந்துகிறது. மேலும் இம்மாதம் 30 நாட்களைக் கொண்டதாகும்.
வெளியிணைப்புகள்
பகுப்பு:நானக்சாகி நாட்காட்டியின் மாதங்கள்
விரிவிளை
விரிவிளை என்பது தமிழ்நாட்டின், கன்னியாகுமரி மாவட்டத்தில் அமைந்துள்ள ஒரு சிறிய கிராமமாகும். இது நீர்வளம் மிக்கதாகவும், தோட்டங்கள் நிறைந்ததாகவும் உள்ள பகுதியாகும். தாமிரபரணி ஆற்றுநீர் இவ்வூர் வழியாகப் பாய்ந்து வளப்படுத்தியபின் விரிவிளையிலிருந்து 6 கி.மீ தொலைவில் அரபிக்கடலில் கலக்கிறது.
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள் பகுப்பு:கன்னியாகுமரி மாவட்டத்திலுள்ள கிராமங்கள்
பூக்கள் பட்டியல்
பகுப்பு:தாவரவியல் பட்டியல்கள்
பலாவன் கடற்கரை
பலாவன் கடற்கரை, சிங்கப்பூரின் முக்கிய சுற்றுலா தளமான செந்தோசா தீவில் அமைந்துள்ள ஒரு கடற்கரையாகும், இங்கு செல்ல சென்தொசாவின் ட்ராம் பயன்படுத்தப்படுகிறது. இந்த கடற்கரை இருக்கும் தீவானது ஆசிய கண்டத்தின் தென்பகுதியின் இறுதியாகவும், பூமத்திய ரேகையின் அருகில் அமைந்த இடமாகவும் கருதப்படுகிறது. ஆனால் சென்தொசாவின் வரைபடன்களால் கூட இதை உறுதி செய்ய முடியவில்லை. இந்த கடற்கரையில் அதிகமான அருந்தகங்கள் உள்ளன.
மேற்கோள்கள்
பகுப்பு:சிங்கப்பூரின் கடற்கரைகள் பகுப்பு:சிங்கப்பூர் பூங்காக்கள்
சார்தீனியா
சார்தீனியா (Sardinia) என்பது மத்திய தரைக்கடல் கடலில் அமைந்துள்ள இரண்டாவது பெரியதீவு ஆகும். இந்த தீவு இத்தாலிய தீபகற்பத்திற்கு மேற்கே, துனிசியாவின் வடக்கே, பிரெஞ்சு தீவான கோர்சிகாவின் தெற்கே அமைந்துள்ளது. சார்தீனியா அரசியல் ரீதியாக இத்தாலியின் ஒரு பகுதி ஆகும். ஒரு குறிப்பிட்ட சட்டத்தால்வழங்கப்பட்ட ஓரளவு உள்நாட்டு சுயாட்சியைப் பெறுகிறது. இந்த தீவு நான்கு மாகாணங்களாகவும் ஒரு பெருநகரமாகவும் பிரிக்கப்பட்டுள்ளது. காக்லியாரி பிராந்தியத்தின் தலைநகராகவும் அதன் மிகப்பெரிய நகரமாகவும் உள்ளது. இத்தீவு உலகில் அதிக வாழ்நாளைக் கொண்ட மனிதர்கள் வாழும் நீல மண்டலத்தில் உள்ளது.
மலைகள்,  காடுகள், சமவெளிகள், பெரும்பாலும் மக்கள் வசிக்காத பிரதேசங்கள், நீரோடைகள், பாறைக் கடற்கரைகள் மற்றும் நீண்ட மணற் கடற்கரைகள் உள்ளிட்ட அதன் சுற்றுச்சூழல் அமைப்புகளின் பல்வேறு காரணங்களால் இந்த தீவு ஒரு மிகச் சிறிய கண்டமாக உருவகமாக வரையறுக்கப்பட்டுள்ளது. நவீன சகாப்தத்தில் பல பயணிகளும் எழுத்தாளர்களும் இந்த நிலப்பரப்பின் நிலப்பரப்பின் அழகைப் புகழ்ந்துள்ளனர். இது நூராஜிக் நாகரிகத்தின் பகுதிகளை கொண்டுள்ளது.
புவியியல்
இந்த தீவு 24,100 சதுர கிலோமீற்றர் (9,305 சதுர மைல்) பரப்பளவு கொண்டது. மத்தியதரைக் கடலில் இரண்டாவது பெரிய தீவு சார்தீனியா ஆகும். இது 38 ° 51 'மற்றும் 41 ° 18' அட்சரேகை வடக்கேயும், 8 ° 8 'மற்றும் 9 ° 50' கிழக்கு தீர்க்கரேகைக்கு இடையே அமைந்துள்ளது. சார்தீனியாவின் மேற்கில் மத்தியதரைக் கடலில் சார்தீனியா கடல் அமைந்து உள்ளது. சார்தீனியாவின் கிழக்கே டைஹெரியன் கடல் மத்திய தரைக்கடலில் அமைந்துள்ளது.
மத்தியதரைக் கடலின் டைர்ஹெனியன் கடல் பகுதி சார்தீனியாவின் கிழக்கே நேரடியாக சார்தீனிய கிழக்கு கடற்கரைக்கும் இத்தாலிய பிரதான தீபகற்பத்தின் மேற்கு கடற்கரைக்கும் இடையில் உள்ளது. போனிஃபாசியோ நீரிணை சார்தீனியாவிற்கு நேரடியாக வடக்கே, சார்தீனியாவை பிரெஞ்சு தீவான கோர்சிகாவிலிருந்து பிரிக்கிறது.
இந்த தீவு ஒரு பண்டைய புவிசார் அமைப்பைக் கொண்டுள்ளது. மேலும் சிசிலி மற்றும் இத்தாலியின் பிரதான நிலப்பகுதியைப் போலல்லாமல் பூகம்பத்தால் பாதிக்கப்படாது. இங்கு அமைந்துள்ள பாறைகள் பாலியோசோயிக் சகாப்தத்தின் (500 மில்லியன் ஆண்டுகள் பழமையானவை) பாறைகளாகும்.
இந்த தீவில் ஏராளமான ஆறுகள், மலைச் சிகரங்கள், பெரிய ஆழமற்ற உப்பு நீர் தடாகங்கள் மற்றும் குளங்கள் என்பன அமைந்துள்ளன.
காலநிலை
ஆண்டின் குளிர்காலம் மற்றும் இலையுதிர்காலத்தில் மழைப்பொழிவு அதிக அளவில் உள்ளது. வசந்த காலத்தில் சில கன மழை மற்றும் மலைப்பகுதிகளில் பனிப்பொழிகின்றது. சராசரி வெப்பநிலை லேசான குளிர்காலம், வெப்பமான கோடைகளில் 11 முதல் 17 °C வரை (52 முதல் 63 °F)வரையும், சனவரியில் வெப்பநிலை (9 முதல் 11 °C (48 முதல் 52 °F) ஆகவும், சூலையில் 23 முதல் 26 °C (73 - 79 °F வரை) ஆகவும் காணப்படும். குளிர்ந்த குளிர்காலம் மற்றும் மலைகளில் குளிர்ந்த கோடை காலத்தில் சனவரியில் வெப்பநிலை ( −2 முதல் 4 °C (28 முதல் 39 °F) ஆகவும், சூலையில் 16 முதல் 20 °C ( 61 முதல் 68 °F) வரையும் காணப்படும். சார்தீனியா ஒப்பீட்டளவில் பெரியதாகவும், மலைப்பாங்கானதாகவும் இருப்பதால், வானிலை சீரானதாக இல்லை. குறிப்பாக கிழக்கு பகுதி வறண்டது. ஆனால் முரண்பாடாக இது மிக மோசமான மழைக்காலங்களை அனுபவிக்கிறது.
பொருளாதாரம்
சார்தீனியாவின் பொருளாதார நிலைமைகள் ரோமின் தெற்கே அமைந்துள்ள இத்தாலிய பிராந்தியங்களில் நிலையை பெற்றுள்ளது. காக்லியாரி மற்றும் சசாரி மாகாணங்களில் உள்நாட்டில் மிகப் பெரிய பொருளாதார வளர்ச்சியடைந்துள்ளது.
மூன்று முக்கிய வங்கிகள் சார்டினியாவில் தலைமையகங்களை கொண்டுள்ளன. எவ்வாறாயினும், பாங்கோ டி சர்தெக்னா மற்றும் பாங்கா டி சசாரி ஆகிய இரண்டும் சசாரியில் உள்ளன. அவை நிலப்பரப்பை தளமாகக் கொண்ட பாங்கா போபோலேர் டெல் எமிலியா-ரோமக்னாவால் கட்டுப்படுத்தப்படுகின்றன. பாங்கா டி கிரெடிட்டோ சர்டோ காக்லியாரியை தலைமையிடமாக கொண்டது.
2008 ஆம் ஆண்டின் நான்காம் காலாண்டில் வேலையின்மை விகிதம் 8.6% ஆகும். 2012 ஆண்டிற்குள் வேலையின்மை விகிதம் 14.6% ஆக உயர்ந்தது. சார்தீனிய ஏற்றுமதியைத் தாக்கிய உலகளாவிய நிதி நெருக்கடி காரணமாக வேலையின்மையில் உயர்வு ஏற்பட்டது. பின்னர் முக்கியமாக சுத்திகரிக்கப்பட்ட எண்ணெய், ரசாயன பொருட்கள் மற்றும் சுரங்க மற்றும் உலோகவியல் தயாரிப்புகளில் கவனம் செலுத்தியது.
வேலையின்மை விகிதம் 2018 ஆம் ஆண்டின் இறுதியில் 11.2% ஆகக் குறைந்துள்ளது. இது தேசிய சராசரியை விட 1.8% அதிகமாகும். தெற்கு இத்தாலிய பகுதிகளை விட 5.3% குறைவாக (16.5%) என்று இத்தாலிய தேசிய புள்ளிவிவர நிறுவனம் தெரிவித்துள்ளது.
விவசாயம், மீன்பிடித்தல், கட்டுமானத் துறை, வர்த்தகம், உணவகங்கள், சுற்றுலாத் துறை, நிதி செயல்பாடுகள் என்பன இத் தீவின் பொருளதாரத்தில் பங்கு வகிக்கின்றன.
புள்ளி விபரங்கள்
சார்தீனியா இத்தாலியில் நான்காவது குறைந்த மக்கள் தொகை கொண்ட பகுதி ஆகும். சராசரி ஆயுட்காலம் 82 ஆண்டுகளுக்கும் சற்று அதிகமாக உள்ளது. (பெண்களுக்கு 85 மற்றும் ஆண்களுக்கு 79.7 ) ஜப்பானிய தீவான ஒகினாவாவுடன் சார்தீனியா பகிர்ந்து கொள்கிறது. 2016 ஆம் ஆண்டில் 50,346 வெளிநாட்டு தேசிய குடியிருப்பாளர்கள் காணப்பட்டனர். இது மொத்த சார்தீனிய மக்களில் 3% வீதம் ஆகும்.
சான்றுகள்
பகுப்பு:இத்தாலியத் தீவுகள்
மூவிலை
மூவிலை (DESMODIUM GANGETICUM) இத்தாவரம் பூக்கும் வகையைச் சார்ந்த, பபேசியே குடும்பம்பத் தாவரம் ஆகும். இத்தாவரத்தின் பாகங்கள் மூலிகை மருந்தாகப் பயன்படுகிறது.
மேற்கோள்கள்
பகுப்பு:மூலிகைகள் பகுப்பு:பூக்கும் தாவரங்கள்
முப்பரிமாண வெளி
right|thumb|300px| முப்பரிமாணம் (3D, Three Dimensional) என்பது ஒரு பொருளின் நீள, அகல, உயர அளவுகளை ஒருங்கிணைத்து காட்டி நேரடியாக பார்ப்பது போன்ற உணர்வு தரும் ஒரு தோற்றம் ஆகும். பெரும்பாலும் இது இயற்பியல் மற்றும் பொறியியல் துறைகளில் அதிகம் பயன்படுத்தப்படுகிறது. முப்பரிமாண தோற்றத்தின் மூலம் ஒரு பொருளின் அமைப்பை மற்றும் வடிவத்தை சுலபமாக புரிந்து கொள்ள முடியும்.
பகுப்பு:திண்ம வடிவவியல் பகுப்பு:பகுமுறை வடிவவியல்
சார்தீனியம்
சார்தீனியம் (ஆங்கிலம்: Sardinian; பிரெஞ்சு: Sarde; சார்தீனியம்: Sardu, Limba Sarda) என்பது ரோமானிய மொழிக்குடும்பத்தை சார்ந்த ஒரு மொழி. இம்மொழி இத்தாலியிலுள்ள சார்தீனியா தீவில் 1.85 மில்லியன் மக்களால் பேசப்பட்டுவருகிறது.
மேற்கோள்கள்
பகுப்பு:ஐரோப்பிய மொழிகள்
வேளாண் ஆய்வு நிலையம், அனக்காயம்
வேளாண் ஆராய்ச்சி நிலையம், அனக்காயம் (Agricultural Research Station) என்பது கேரளத்தின், மலப்புரம் மாவட்டத்தில் அனக்காயத்தில் உள்ள கேரள வேளாண்மை பல்கலைக்கழகத்தின் மத்திய மண்டலத்தின் கீழ் உள்ள ஒரு ஆய்வு நிலையம் ஆகும். இந்நிலையம் முதன் முதலில் முத்திரி ஆராய்ச்சி நிலையமாக 1963 ஆம் ஆண்டு உருவாக்கப்பட்டது. இது 9.92 ஹெக்கடா் பரப்பளவு கொண்டது. அனக்காயம் வேளாண் ஆராய்ச்சி நிலையம் 18 தாய் தாவங்களின் சேர்க்கையால் உருவாக்கப்பட்ட 216 வீரிய ஒட்டு இரகங்களை பராமரித்து வருகிறது. அனக்காயம் 1, தாராஸ்ரீ, மிருதளா போன்ற மூன்று பயிர் இனங்கள் இந்நிலையத்திலிருந்து வெளியிடப்பட்டுள்ளது.
கேரள அரசு இந்நிலையத்தில் ஆராய்ச்சி நிகழ்ச்சிகளை நடத்த அதிகமான வாய்ப்புகள் கிடைக்கப்பெறுகிறது. மேலும் கேரள அரசாங்கத்தால் வழங்ப்பெறும் சிறந்த ஆராய்ச்சி நிலையம் என்ற தகுதியைப் பெற்றுள்ளது.
துபாய் வேளாண் அமைச்சா் தூதுக் குழுவினர் 2012 ஆம் ஆண்டு இந்நிலையத்திற்கு வருகையளித்துள்ளாா்.
வெளி இணைப்புகள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:மலப்புறம் மாவட்டம்
குட்பெலாஸ்
குட்பெலாஸ்ஸ்(ஆங்கிலம்:GoodFellas) 1990 ஆம் ஆண்டு வெளிவந்த ஆங்கிலத் திரைப்படமாகும். மார்டின் ஸ்கோர்சேசி இயக்கத்தில் வெளிவந்த இத்திரைப்படத்தில் ரே லியோட்டா, ரோபேர்ட் டி நிரோ மற்றும் பலரும் நடித்துள்ளனர்.
பகுப்பு:ஆங்கிலத் திரைப்படங்கள் பகுப்பு:1990 திரைப்படங்கள் பகுப்பு:வார்னர் புரோஸ். திரைப்படங்கள் பகுப்பு:அமெரிக்கத் திரைப்படங்கள்
டோக்லாம்
டோக்லாம், பூடானில் தென்மேற்கில் இமயமலையில் அமைந்த குறுகிய பீடபூமியாகும். டோக்லாம் பீடபூமி பூடான், இந்தியா மற்றும் திபெத் தன்னாட்சிப் பகுதிகளை இணைக்கும் முச்சந்தியாக விளங்குகிறது. இது கடல் மட்டத்தில் இருந்து 4,310 மீட்டர் உயரத்தில் பூடானில் அமைந்துள்ளது.
டோக்லம் கணவாய் இந்தியாவின் சிக்கிம் மாநிலத்தை, சீனாவின் திபெத்துடன் இணைக்கிறது.
அமைவிடம்
இந்தியாவையும், சீனாவையும் பிரிக்கும் சிக்கிம் மாநிலத்தில் உள்ள நாதூ லா கணவாயிலிருந்து 15 கிலோ மீட்டர் தொலைவில் டோக்லம் பீடபூமி உள்ளது. துவக்கத்தில் திபெத்தின் சும்பி பீடபூமியின் பகுதியாக டோக்லாம் இருந்தது.
சீனாவுக்கும், வடகிழக்கு இந்தியாவின் மாநிலமான சிக்கிம் மற்றும் பூடான் நாட்டிற்கும் இடையிலான சந்திப்பில் டோக்லாம் பீடபூமி உள்ளது. சீனா - பூடான் இடையே, டோக்லம் பீடபூமி குறித்து சர்ச்சை நீண்டகாலமாக உள்ளது. டோக்லாம் பீடபூமியை பூட்டான் உரிமை கொண்டாடுவதற்கு இந்தியா ஆதரவு தெரிவிக்கிறது.
ஒப்பந்தங்கள்
1988 மற்றும் 1998ஆம் ஆண்டுகளில் சீனாவும், பூடானும் எழுத்துப்பூர்வமாக செய்து கொண்ட ஒப்பந்தப்படி, இப்பகுதியை இது வரை உள்ள நிலையின் படியே இருக்கவும், இப்பகுதியில் இருநாடுகளும் அமைதி காக்கவும் ஒப்புக் கொண்டது. 2017ல் டோக்லம் பகுதியில் சீனா சாலை அமைப்பதை பூடான் கடுமையாக எதிர்ப்பு தெரிவித்தது.
2017ல் டோக்லம் குறித்தான சீனா-இந்தியவின் நிலைப்பாடுகள்
சூன், 2017ல் சீனா திபெத்தின் யாதோங் கவுண்டி முதல் டோக்லம் வரை சாலை அமைக்க, டோக்லம் பகுதியில் ஊடுவுருவிய சீனப் படைவீரர்களை, பூடான் மற்றும் இந்தியாவின் பாதுகாப்புப் படையினர் தடுத்து நிறுத்தினர். இதனால் கோபமுற்ற சீன இராஜதந்திரிகள், இந்தியா மீது கடுமையான அறிக்கைகள் தொடர்ந்து ஊடகங்களில் வெளியிட்டு வருகிறது. பின்னர் சீன படைவீரர்கள் இந்தியாவின் இரண்டு பதுங்கு குழிகளை தாக்கி அழித்துள்ளனர். மேலும் சீனா தனது நிலப்பரப்பை, இந்தியா ஆக்கிரமிப்பதாக கூறிவருகிறது.
29 சூன் 2017ல் தனது நிலப்பரப்பான டோக்லமில் சீனா சாலை அமைப்பதை பூடான் எதிர்த்துள்ளது. அதே நாளில் பூடான் – சீனா எல்லைப்புறங்களில் இந்தியா தனது படைகளை குவித்து வருகிறது. சீனாவும் அதே நாளில், டோக்லம் மற்றும் சிக்கிமின் சில பகுதிகள் தனது நிலப்பரப்பே என புதிய வரைபடத்தை வெளியிட்டது. இதற்கு ஆதாரமாக 17 மார்ச் 1890 அன்று கல்கத்தா மாநாட்டில் (Calcutta Convention) பிரித்தானியப் பேரரசும், சீனாவின் சிங் பேரரசும்  திபெத் மற்றும் சிக்கிம் குறித்து செய்து கொண்ட ஒப்பந்தத்தை சீனா அரசு நினைவுபடுத்துகிறது. மேலும் 3 சூலை 2017ல், கல்கத்தா ஒப்பந்தத்தை அப்போதைய இந்தியப் பிரதமர் ஜவகர்லால் நேருவும் ஏற்றுக் கொண்டதாக 3 சூலை 2017ல் சீனா தெரிவிக்கிறது.
வெளி இணைப்புகள்
பகுப்பு:பூட்டானின் புவியியல் பகுப்பு:பூட்டான்
பன்னா மாவட்டம்
பன்னா மாவட்டம் (Panna district), மத்திய இந்தியாவின் மத்தியப் பிரதேச மாநிலத்தின் ஐம்பத்து ஒன்று மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் பன்னா நகரம் ஆகும். பன்னா மாவட்டம் சாகர் கோட்டத்தில் புந்தேல்கண்ட் புவியியல் பகுதியில் அமைந்துள்ளது.
மாவட்ட எல்லைகள்
பன்னா மாவட்டத்தின் வடக்கில் உத்திரப் பிரதேசத்தின் பந்தா மாவட்டம், கிழக்கில் சத்னா மாவட்டம், தெற்கில் கட்னி மாவட்டம், தென்மேற்கில் தமோ மாவட்டம், வடமேற்கில் சத்தர்பூர் மாவட்டம் எல்லைகளாக கொண்டுள்ளது.
வரலாறு
பன்னா மாவட்டப் பூர்வகுடிகளாக கோண்டு மக்களை வெற்றி கொண்டு, சந்தேல இராசபுத்திர மன்னர் சத்திரசால், கிபி 1731-இல் பன்னா இராச்சியத்தை நிறுவினர். பின்னர் பிரித்தானிய இந்தியாவின் ஆட்சியின் போது, 1818 முதல் பன்னா இராச்சியம், சுதேச சமஸ்தானமாக, இந்தியப் பிரிவினைக்கு பின்னர் 1950 வரை நீடித்தது. 1950-இல் பன்னா இராச்சியம் இந்தியாவுடன் இணைக்கப்பட்டது.
பொருளாதாரம்
2006-ஆம் ஆண்டில் இந்திய அரசின் பஞ்சாயத்து ராஜ் அமைச்சகம், பன்னா மாவட்டத்தை வறுமை மிகுந்த இந்தியாவின் 250 மாவட்டங்களில் ஒன்ராக அறிவித்து, பன்னா மாவட்ட ஊரக வளர்ச்சி திட்டங்களுக்கு நிதியுதவி வழங்கு வருகிறது.
மாவட்ட நிர்வாகம்
பன்னா மாவட்டம் அஜய்கர், அமன்கஞ்ச், குனௌர், பன்னா, பவாய், ஷாநகர் என ஆறு உட்கோட்டங்களை கொண்டது.
மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி பன்னா மாவட்டத்தின் மொத்த மக்கள் தொகை 1,016,520 ஆக உள்ளது. கிராமப்புறங்களில் 87.67% மக்களும்; நகரப்புறங்களில் 12.33% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம்  18.67%  ஆக உயர்ந்துள்ளது. மக்கள் தொகையில் 533,480 ஆண்களும்  மற்றும் 483,040 பெண்களும் உள்ளனர். பாலின விகிதம் ஆயிரம் ஆண்களுக்கு  905 பெண்கள்  வீதம் உள்ளனர். 7,135 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 142 மக்கள் வாழ்கின்றனர். இம்மாவட்டத்தின் சராசரி படிப்பறிவு 64.79% ஆகவும், ஆண்களின் படிப்பறிவு 74.14%  ஆகவும், பெண்களின் படிப்பறிவு 54.44% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை  163,620 ஆக உள்ளது.
சமயம்
இம்மாவட்டத்தில் இந்து சமயத்தவரின் மக்கள் தொகை 974,748 (95.89 %) ஆகவும், இசுலாமிய சமய  மக்கள் தொகை 35,214  (3.46 %)  ஆகவும்,  கிறித்தவ சமயத்தினரின் மக்கள் தொகை     ஆகவும்,, சீக்கிய சமய மக்கள் தொகை 186  (0.02 %)  ஆகவும்,   சமண சமய மக்கள் தொகை   4,734  (0.47 %) ஆகவும், பௌத்த சமய மக்கள் தொகை 37  (0.00 %) ஆகவும், பிற சமய மக்களின் தொகை 218 (0.02 %) ஆகவும், மற்றும் சமயம் குறிப்பிடாதவர்கள் மக்கள் தொகை 965    (0.09 %)  ஆகவும் உள்ளது.
மொழிகள்
மத்தியப் பிரதேச மாநிலத்தின் ஆட்சி மொழியான இந்தி மொழியுடன், உருது  மற்றும் வட்டார மொழிகளும் இம்மாவட்டத்தில் பேசப்படுகிறது.
பொருளாதாரம்
வரலாற்றுக் காலத்தில் பன்னா மாவட்டம் வைரச் சுரங்கங்களுக்கு பெயர் பெற்றது. தற்போது இந்த வைரச்சுரங்கங்கள் மூடப்பட்டுவிட்ட்து. ஆசியாவில் பன்னா மாவட்டத்தின் மஜாகோன் வைரச் சுரங்கம் மட்டுமே செயல்படுகிறது.
போக்குவரத்து
பன்னா நகரத்திற்கு அருகமைந்த வானூர்தி நிலையம் கஜுராஹோவில் உள்ளது. அருகமைந்த கஜுராஹோ தொடருந்து நிலையம் 45 கிமீ தொலைவிலும், சத்னா தொடருந்து நிலையம் 75 கிமீ தொலைவிலும் உள்ளது. பன்னா பேருந்து நிலையம், மத்தியப் பிரதேசத்தின் அனைத்து நகரங்களையும் இணைக்கிறது.
வெளி இணைப்புகள்
பகுப்பு:மத்தியப் பிரதேசத்திலுள்ள மாவட்டங்கள்
மகர் (மாதம்)
மகர் (ਮੱਘਰ, Maghar) என்பது சீக்கியர்களின் நானக்சாகி நாட்காட்டியின்படி ஒன்பதாவது மாதமாகும். இம்மாதம் கிரெகொரி மற்றும் யூலியன் நாட்காட்டிகளின் நவம்பர், டிசம்பர் மாதங்களோடு பொருந்துகிறது. மேலும் இம்மாதம் 30 நாட்களைக் கொண்டதாகும்.
சிலோசா கடற்கரை
சிலோசா கடற்கரை, சிங்கப்பூரின் முக்கிய சுற்றுலா தளமான செந்தோசா தீவில் அமைந்துள்ள ஒரு கடற்கரையாகும், இங்கு செல்ல சென்தொசாவின் ட்ராம் பயன்படுத்தப்படுகிறது. இந்த கடற்கரையில் பூப்பந்து விளையாட்டு திடல்கள் அதிகம் இருக்கின்றன. ரசா சென்தொசா உல்லாச தளம், இந்த கடற்கரையில் உள்ளது.
மெர்வி
மெர்வி (Merv) (Merw, Мерв, مرو;, Marv); பின்னர் Alexandria (Ἀλεξάνδρεια) and subsequently Antiochia in Margiana (Ἀντιόχεια ἡ ἐν τῇ Μαργιανῇ) நடு ஆசியாவின் வடக்கு ஈரானில் அமைந்த பண்டைய நகரமும் , யுனெஸ்கோவின் பட்டியலில் உள்ள உலகப் பாரம்பரியக் களகளில் ஒன்றாகும்.
இப்பண்டைய நகரம், நடு ஆசியாவின் துர்க்மெனிஸ்தான் நாட்டின் பட்டுப் பாதை அருகே அமைந்துள்ளது. பாரசீகம், பௌத்தம், செல்யூக், மங்கோலியர்கள், துருக்மேனியர்கள் போன்ற பல இன மக்களின் பண்பாட்டு வரலாற்றை இந்நகரம் கொண்டிருந்தது.
கிமு 3,000 முதல் 18-ஆம் நுற்றான்டு வரை இந்நகரம் மக்கள் குடியிருப்பை தொடர்ந்து கொண்டிருந்தது. வரலாற்றில் இந்நகரம் பல பேரரசுகளின் கைகளில் மாறி மாறிச் சென்றது. மெர்வி நகரம், அகாமனிசிய பேரரசின் மார்கியானா மாகாணத்தின் ஒரு மையமாக விளங்கியது. பின்னர் இந்நகரம் கிமு 550 முதல் கிபி 1796 முடிய அகாமனிசியப் பேரரசு, செலூக்கியப் பேரரசு,கிரேக்க பாக்திரியா பேரரசு, பார்த்தியப் பேரரசு, இந்தோ-கிரேக்கர்கள், குசானப் பேரரசு, சாசானியப் பேரரசு, குசான-சாசானிய இராச்சியம், அரபு கலிபகம், சபாரித்து வம்சம், செல்யூக் பேரரசு, தைமூரிய வம்சம், சபாவித்து வம்சம் மற்றும் அப்சரித்து இராச்சியங்களின் கீழ் இருந்தது. கிபி 1221-இல் மங்கோலியர்கள் மெர்வி நகரத்தை முற்றுகையிட்டு முற்றிலும் அழித்து சிதைத்து, பத்து இலட்சம் மக்களைக் கொன்றனர். 1789-இல் மீண்டும் மறுசீரமைக்கப்பட்ட் மெர்வி நகரத்தை, 1800 முதல் முற்றிலும் கைவிட்டனர்.
குசான-சாசானிய இராச்சிய மன்னர் முதலாம் ஹோர்மிஸ்டு குசான்ஷா மெர்வி நகரத்தின் தங்க நாணயச்சாலையில் வெள்ளி மற்றும் தங்க நாணயகளை உருவாக்கி வெளியிட்டார்.
ஆதாரங்கள் மற்றும் வெளி இணைப்புகள்
பகுப்பு:பண்டைய நகரங்கள் பகுப்பு:உலகப் பாரம்பரியக் களங்கள் பகுப்பு:துருக்மெனிஸ்தான்
மல்கர், சத்தீசுகர்
thumb| [[பிலாஸ்பூர் மாவட்டம், சத்தீஸ்கர்|பிலாஸ்பூர் மாவட்டத்தின் மல்கரில் பொ.ச. 6-7 ஆம் நூற்றாண்டில் கட்டப்பட்ட பீமன் கீசகன் கோயில். ]] மல்கர் (Malhar) என்பது இந்தியாவின் சத்தீசுகரின் பிலாஸ்பூர் மாவட்டத்தில் அமைந்துள்ள ஒரு சிறிய நகரம் ஆகும். ஒரு காலத்தில் ஒரு பெரிய நகரமாக இருந்த ஒரு வரலாற்று முக்கியத்துவம் வாய்ந்த தளம், 1-ஆம் நூற்றாண்டில் தலைநகரமாக செயல்பட்டது. இது கல்வெட்டுகளிலும் இந்திய இலக்கியங்களிலும் மள்ளர், மல்லாரி, சரப்பூர் என்று குறிப்பிடப்பட்டுள்ளது. சமகாலத்தில், இது ஒரு பழங்கால கோட்டையின் மேடுகள், இடிபாடுகள், இரண்டு மீட்டெடுக்கப்பட்ட சிவன் கோயில்கள், இந்து, சைனம், பௌத்த கோயில்களின் இடிபாடுகளைக் கொண்ட ஒரு அருங்காட்சியகம் போன்ற கிராமமாக உள்ளது. இது தொல்லியல் முக்கியத்துவம் வாய்ந்தது. இது பிலாஸ்பூரிலிருந்து தென்கிழக்கே 30 கிலோமீட்டர் தொலைவில் உள்ள கிராமப்புற நிலப்பரப்பில், இந்தியாவின் தேசிய நெடுஞ்சாலை 49 இலிருந்து முக்கியச் சாலையுடன் இணைக்கப்பட்டுள்ளது.
பழங்கால விஷ்ணு
சங்கு, சக்கரம், கதம் ஆகியவற்றை வைத்திருக்கும் நான்கு கைகள் கொண்ட சுமார் பொ.ச. 200 வைச் சேர்ந்த விஷ்ணுவின் மிகப் பழமையான சிற்பம் மல்கரில் கண்டுபிடிக்கப்பட்டுள்ளது.
புராணக்கதைகள்
வலது|thumb| மல்கரில் உள்ள 12-ஆம் நூற்றாண்டைச் சேர்ந்த பாடலேசுவரர் கோயில்
இராமாயணம்
பண்டைய இந்திய இலக்கியங்களிலும், இதிகாசமான இராமாயணம்', மகாபாரதம் போன்ற புராணங்களில் வட இந்தியாவின் பண்டைய கோசலை இராச்சியம் பற்றிய பல குறிப்புகள் உள்ளன. சூரிய குல மன்னர்கள் அயோத்தியைத் தலைநகராகக் கொண்டு கோசலத்தை ஆண்டனர். அந்த குலத்தின் அரசரான இராமனின் குணாதிசயங்கள் மற்றும் செயல்பாடுகளின் அடிப்படையில் இராமாயணம் எழுதப்பட்டது. இராமனுக்குப் பிறகு, அவனது இரண்டு மகன்களான இலவன், குசன் ஆகிய இருவருக்கும் இராச்சியம் பிரிக்கப்பட்டது என்று இந்த புராணம் குறிப்பிடுகிறது. தெற்கு கோசலம் குசனுக்கும், வடக்கு கோசாலம் இலவனுக்கும் சென்றது. குச்ன் தனது புதிய தலைநகரான குஷஸ்தலிபுரத்தை வடக்கு மற்றும் தென்னிந்தியாவைப் பிரிக்கும் விந்திய மலைத்தொடருக்கு அருகே குஷவ்ரதே நதியில் நிறுவினார். சத்தீசுகர் மாநிலத்தின் இன்றைய பிலாஸ்பூர் மாவட்டத்திலுள்ள மல்கர் அருகே குஷஸ்தலிபுரம் அடையாளம் காணப்பட்டுள்ளது.
மகபாரதம்
தனது இராணுவப் போர்களின் ஒரு பகுதியாக, சிந்து-கங்கை சமவெளிக்கு தெற்கே உள்ள பகுதிகளில் உள்ள இராச்சியங்களை சகாதேவன் குறிவைத்தார். தோற்கடிக்க முடியாத பீஷ்மகாவை தோற்கடித்த சகாதேவன், கோசல நாட்டு அரசனை போரில் தோற்கடித்தான். வெண்வா நதிக்கரையில் இருந்த பிரதேசங்களின் ஆட்சியாளரையும், கண்டாரகர்களையும் கிழக்கு கோசல மன்னர்களையும் தோற்கடித்தான் எனப் புராணங்கள் கூறுகிறது.
தொல்லியல் தளங்கள்
இந்திய தொல்லியல் ஆய்வகத்தால் பராமரிக்கப்படும் "பண்டைய நினைவுச்சின்னங்கள் மற்றும் தொல்பொருள் இடங்கள் மற்றும் தேசிய முக்கியத்துவம் வாய்ந்த எச்சங்கள்" பட்டியலில் மல்கார் உள்ளது.
வெளி இணைப்புகள்
பகுப்பு:சத்தீஸ்கர் மாநிலத்திலுள்ள ஊர்களும் நகரங்களும் பகுப்பு:தொல்லியல்
ஆர். பிரகாஷ்
'''ஆர். பிரகாஷ்''' (1901 – 28 மே 1956) என்பவர் தென்னிந்தியாவில் பல மவுனத் திரைப்படங்கள், தமிழ், தெலுங்கு படங்களை இயக்கி தயாரித்தவராவார். இவர் தந்தை ரகுபதி வெங்கய்யா நாயுடு என்னும் ஆர். வெங்கைய்யா சென்னையின் முதல் திரையரங்கமான சித்ராதிரிப்பேட்டையில் இயங்கிய கெயிட்டி சினிமா ஹால் என்ற திரையரங்கை தொடங்கி நடத்தியவராவார். தந்தையின் ஆலோசனையின் பேரில் பிரகாஷ் லண்டன், ஹாலிவுட் போன்ற இடங்களுக்குச் சென்று திரைப்பட பள்ளியில் சேர்ந்து திரைப்பட இயக்கம், ஒளிப்பதிவு அகியவற்றை முறையாக கற்று திரும்பி ஸ்டார் ஆப் ஈஸ்ட் பிலிம்ஸ்  என்ற படப்பிடிப்பு தளத்தைத் தொடங்கி பல ஊமைப் படங்களை தயாரித்து இயக்கினார். இவரின் உதவியாளர்களாக இருந்த ஒய். வி. ராவ், சி. புல்லையா ஆகியோர் தென்னிந்தியாவின் புகழ்பெற்று துவக்ககால திரைப்பட இயக்குநர்கள் ஆவர்.
மேற்கோள்கள்
பகுப்பு:தமிழ்த் திரைப்பட இயக்குநர்கள் பகுப்பு:தெலுங்குத் திரைப்பட இயக்குநர்கள் பகுப்பு:1901 பிறப்புகள் பகுப்பு:1956 இறப்புகள்
புரஜெக்ட் அல்மனக்
ப்ராஜெக்ட் அல்மனக் (Project Almanac) இது 2015ஆம் ஆண்டில் திரைக்கு வந்த அமெரிக்க நாட்டு திரைப்படம் ஆகும். இந்த திரைப்படத்தில் ஜோன்னி வெஸ்டன் உள்ளிட்ட பலர் நடித்துள்ளார்கள். இந்த திரைப்படம் ஜனவரி 30ஆம் திகதி வெளியானது.
வெளி இணைப்புகள்
பகுப்பு:ஆங்கிலத் திரைப்படங்கள் பகுப்பு:2015 ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:பாரமவுண்ட் பிக்சர்ஸ் திரைப்படங்கள் பகுப்பு:அறிமுக இயக்குநர் திரைப்படங்கள்
கொடுமணல் தொல்லியற்களம், ஈரோடு
ஊர்ச்சிறப்பு
இவ்வூர் இரும்புக் காலம் (Iron Age), வரலாற்றுக் காலத்தின் தொடக்கக் காலம் (Early Historic period), சங்க காலம் (Sangam Age) என வழங்கப்படும் காலகட்டத்தில் மக்கள் வாழ்ந்த பகுதியாகும். கொடுமணம் என்று சங்ககாலத்தில் அழைக்கப்பட்ட இவ்விடம் பற்றிப் பதிற்றுப்பத்து என்னும் சங்க நூலில் குறிப்புகள் உள்ளன. கிறித்துவுக்கு முந்திய முதல் சில நூற்றாண்டுகளில் இப்பகுதி வணிகத்திலும், தொழிற் துறையிலும் சிறப்புற்று இருந்ததற்கான சான்றுகள் சங்க இலக்கியங்களில் காணப்படுகின்றன.
கொடுமணல் தொல்லியற் களம் 50 ஹெக்டர் வரை பரந்துள்ளது. இதில் பெரும்பகுதி புதைகுழிகள் அடங்கிய அடக்கக் களமாகக் காணப்படுகின்றது. இதனை அண்டிச் சுமார் 15 ஹெக்டர் பரப்பளவில் குடியிருப்புப் பகுதி இருந்தமைக்கான தடயங்கள் காணப்படுகின்றன.
இக்களம் 1961 ஆம் ஆண்டில் புலவர் செ.இராசு, செல்வி முத்தையா ஆகியோரால் கண்டுபிடிக்கப்பட்டது. இதன் பின்னர் பல தடவைகளில் தொல்லியல் துறையினரால் இங்கே ஆய்வுகள் நடத்தப்பட்டுள்ளன. இவ்வாய்வுகளில், பெருங்கற்காலப் பண்பாட்டுக்குரிய 300 க்கும் மேற்பட்ட இறந்தோருக்கான நினைவுச் சின்னங்கள்,முதுமக்கள் தாழி கள் கண்டுபிடிக்கப்பட்டுள்ளன. இவை பல வகைகளிலும், அளவுகளிலும் காணப்படுகின்றன.
தொன்மையான தொழில் நகரம்
கொடுமணல் சங்க இலக்கியத்தில் "கொடுமணம்" என்னும் பெயர் பெற்றிருந்தது. அங்கு, திறமை மிக்க கைவினைக் கலைஞர் இரும்பை சக்திவாய்ந்த வெப்ப உலைகளில் இட்டு, உருக்கி எஃகாக மாற்றினர். அந்த உலோகம் பல இடங்களுக்கும் ஏற்றுமதி செய்யப்பட்டது.
அதுபோலவே, கொடுமணலில் நடந்த அகழ்வாய்வின்போது கண்டுபிடிக்கப்பட்ட ஆயிரக்கணக்கான பாசி மணிகளும், கருமாணிக்கம், நீல மணி, செவ்வந்திக்கல், மரகதம், வைடூரியம், நீலம், பச்சை, மங்கிய சிவப்புக் கல், கந்தகக் கன்மகி போன்ற நகைக் கற்களும் அங்கு அலங்காரப் பொருள் தொழிலகம் இருந்தமைக்குச் சான்று பகர்கின்றன.
சேர நாட்டைச் சார்ந்த இந்த தொழில் நகரம் சோழ நாட்டுக் காவிரிப்பூம்பட்டினத்தோடு வியாபாரச் சாலைத் தொடர்புகொண்டிருந்தது.
வெளிநாட்டு வணிகத் தொடர்பு
கொடுமணலில் உருவாக்கப்பட்ட உருக்கு, எஃகு மற்றும் பலவகை பாசி மணிகள் எகிப்து, உரோமை போன்ற வெளி நாடுகளுக்கும் அனுப்பப்பட்டன. கொடுமணலுக்கும், மேற்குக் கடற்கரையில் முசிறி துறைமுகத்திற்கும் (இன்று கேரளத்தில் "பட்டணம்" என்று அழைக்கப்படும் நகர்) இடையே வணிக வழித் தொடர்பு இருந்தது. ஏற்றுமதிப் பொருள்கள் முசிறிக்குக் கொண்டுசெல்லப்பட்டு, அங்கிருந்து மேலை நாடுகளுக்கு ஏற்றுமதி செய்யப்பட்டன.
அகழ்வாய்வில் கிடைத்த பிற சான்றுகள்
கொடுமணலில் நிகழ்ந்த அகழ்வாய்வுகளின்போது, இரும்பால் ஆன ஈட்டி முனைகள், வாள்கள், இரும்பு உருக்காலை, சிப்பி, கிளிஞ்சல் அழகொப்பனை வளையல்கள், தமிழ் பிராமி எழுத்துக்களைக் கொண்ட மட்பாண்டங்கள் போன்றவை பெருமளவில் கண்டுபிடிக்கப்பட்டன.
உரோமைப் பேரரசில் புழங்கிய பொன் மற்றும் வெள்ளி நாணயங்கள் பலவும் கிடைத்தன. மேலும், செப்பால் ஆன சிங்கச் சிலை மற்றும் இரும்பு உருக்கு ஆலை கண்டுபிடிக்கப்பட்டதைக் கொண்டு கொடுமணல் கி.மு. முதல் நூற்றாண்டிலிருந்தே தொழில் நுட்பத்தில் சிறந்து விளங்கிய நகரமாக அறியப்பட்டுள்ளது.
கிமு 500க்கு முற்பட்ட தமிழி எழுத்துக்கள் பொறிக்கப்பட்ட பானையின் சிதிலங்களையும் பல ஆபரணங்களையும் பாண்டிச்சேரி பல்கலைக்கழகத்தை சேர்ந்த ஆராய்ச்சியாளர்கள் கண்டுபிடித்துள்ளனர்.
மீண்டும் அகழாய்வு
27 மே 2020 அன்று தமிழ்நாடு அரசு தொல்லியல் துறை மீண்டும் கொடுமணலில் புதிதாக அகழாய்வுப் பணிகள் துவங்கியது.
வெளி இணைப்புகள்
பகுப்பு:தமிழக தொல்லியற்களங்கள் பகுப்பு:ஈரோடு மாவட்டம் பகுப்பு:இந்தியத் தொல்லியற்களங்கள்
வச்சனந்திமாலை
பாட்டியல் என்பது பாடப்படும் தலைவன் பெயரிலுள்ள எழுத்துக்குப் பொருத்தம் பார்ப்பது. எழுத்துக்களுக்குப் பாட்டியல் நூலில் சாதி-வருணம், ஓரை (ராசி), நட்சத்திரம் முதலானவை கூறப்பட்டிருக்கும். திருமணத்துக்குச் சிலர் சாதகப் பொருத்தம் பார்ப்பது போலப் பாடப்படும் தலைவனுக்கும் பொருத்தம் பார்த்துப் பொருத்தமான எழுத்துக்கள் அமைந்த சொற்களால் தொடங்கிப் பாடுவார்கள்.
தமிழில் வடமாழி கலப்புக்குப் பின்னர் இத்தகைய போலி நம்பிக்கை உள்ள நூல்கள் நோன்றின.
கருவிநூல்
பகுப்பு:தமிழ் இலக்கண நூல்கள்
மின்காந்தவியல் தலைப்புகள் பட்டியல்
இலத்திரனியல்
பகுப்பு:மின்காந்தவியல் பகுப்பு:அறிவியல் தலைப்புகள் பட்டியல்
காமுகுல ஒக்கலிக கவுடர்
காமுகுல ஒக்கலிக கவுடர் (kamukula okkalika gowda) என்பவர்கள் தமிழ்நாட்டில் வாழும் ஒரு சாதியினராவர். இவர்கள் தமிழ்நாட்டின் தேனி, திண்டுக்கல், மதுரை, கோயமுத்தூர் ஆகிய மாவட்டங்களில் வாழ்கின்றனர்.
இவர்கள் கன்னடமும், தமிழும் கலந்த மொழியைப் பேசுகிறார்கள். சில நூற்றாண்டுகளுக்கு முன்னர் அயலார் படையெடுப்பின்போது துங்கபத்திரை ஆற்றின் கரையில் இருந்து தமிழ்நாட்டுக்கு இவர்கள் குடிபெயர்ந்தவர்கள் என செவிவழி செய்தி இவர்களிடம் நிலவுகிறது. இவர்களிடையே படவனார், பசிலார், எம்மார், சௌந்தரார், ஆவுலார், கரவனார் என்று பல கூட்டங்கள் உள்ளன. மாமன் முறை உள்ள கூட்டதில் இருந்துதான் பெண் கொடுப்பது எடுப்பது என்ற வழக்கம் இவர்களிடம் உள்ளது.
மேற்கோள்கள்
பகுப்பு:சாதிகள் பகுப்பு:கன்னடச் சமூகங்கள்
வக்கான் தாழ்வாரம்
வடக்கே பாமிர் மலைகளுக்க்கும், தெற்கே காரகோரம் மலைகளுக்கும் இடையே அமைந்த வக்கான் தாழ்வாரம் சுமார் 350 கிமீ (220 மைல்) நீளமும் 13 முதல் 65 கிலோமீட்டர் வரை (8-40 மைல்) அகலமும் கொண்டது. இந்த உயரமான மலை பள்ளத்தாக்கில் இருந்து பஞ் மற்றும் பாமிர் ஆறுகள் தோன்றி ஆமூ தாரியா ஆற்றை உருவாக்குகின்றது. வக்கான் பள்ளத்தாக்கு வழியாக ஒரு வர்த்தக பாதையை பழங்காலத்திலிருந்தே கிழக்காசியா, தெற்காசியா மற்றும் நடு ஆசியாவுக்குச் செல்லும் பயணிகள் பயன்படுத்துகின்றனர்.
புவியியல்
ஆப்கானித்தான் நாட்டின் தூரக்கிழக்கில் அமைந்த படாக்சான் மாகாணத்தில், வடக்கில் பாமிர் மலைகளுக்கும் தெற்கிலும், காரகோரம் மலைகளுக்கும் இடையே அமைந்த வக்கான் தாழ்வாரம் 350 கிமீ (220 மைல்) நீளமும் 13 முதல் 65 கிலோமீட்டர் வரை (8 - 40 மைல்) அகலமும் கொண்ட பனிபடர்ந்த மலைபகுதியாகும். வக்கான் தாழ்வாரத்தின் கிழக்கில் சீனாவின் சிஞ்சியாங் பிரதேசமும், வடக்கே தஜிகிஸ்தான் மற்றும் தெற்கே ஜம்மு காஷ்மீர் பகுதியான கில்ஜித்-பஸ்டிஸ்தானும் எல்லைகளாகக் கொண்டது. வக்கான் தாழ்வாரத்தின் வடக்கில் பாமிர் மலைகளில் உற்பத்தியாகும் பாமிர் ஆறும், சோர்கு ஏரியும் அமைந்துள்ளது.
வெளி இணைப்புகள்
படாக்சான் மாகாணம் பகுப்பு:ஆப்கானித்தானின் புவியியல்
டான்ஜோங் கடற்கரை
டான்ஜோங் கடற்கரை, சிங்கப்பூரின் முக்கிய சுற்றுலா தளமான செந்தோசா தீவில் அமைந்துள்ள ஒரு கடற்கரையாகும். பிறை வடிவிலான இந்த தீவு சில நேரங்களில் தனியார் விருந்துகளுக்கும், கொண்டாட்டங்களுக்கும் பயன்படுத்த படுகிறது.
பகுப்பு:சிங்கப்பூரின் கடற்கரைகள் பகுப்பு:சிங்கப்பூர் பூங்காக்கள் பகுப்பு:குறுங்கட்டுரைகள்
மா. கருணாநிதி
மார்க்கண்டு கருணாநிதி என்பவர் கல்வியியலாளர். இலங்கை கொழும்புப் பல்கலைக்கழகத்தில் பேராசிரியராகப் பணியாற்றியவர். கல்வியியல் தொடர்பான ஆய்வுகளையும் ஆய்வுக்கட்டுரைகளையும் எழுதியுள்ளார். கல்வியியல் துறை தொடர்பாகவும் கலைத்துறை தொடர்பாகவும் மொழிபெயர்ப்புகளையும் மேற்கொண்டுள்ளார்.
வாழ்க்கைக் குறிப்பு
மா.கருணாநிதி. யாழ்ப்பாணம் வடமராட்சி அல்வாய் தெற்கில் பிறந்தவர். கொழும்பில் வசிக்கிறார். ஆரம்பக் கல்வியை யா/அல்வாய் சிறீலங்கா வித்தியாசாலையிலும் இடைநிலைக் கல்வியை யா/தேவரையாளி இந்துக் கல்லூரியிலும் உயர்தரத்தை யா/நெல்லியடி மத்திய மகாவித்தியாலயத்திலும் பயின்றார். பெற்றோர் மார்க்கண்டு செல்லம்மா.
பட்டப்படிப்பு
யாழ்ப்பாணப் பல்கலைக்கழகத்தில் பட்டப்பின்படிப்பு டிப்ளோமா - 1984
யாழ்ப்பாணப் பல்கலைக்கழகத்தில் கல்வியியலில் முதுகலைமாணி - 1989
கொழும்புப் பல்கலைக்கழகத்தில் கலாநிதிப் பட்டம் - 2001
வகித்த பதவிகள்
பேராதனைப் பல்கலைக்கழகத்தில் 1975-1976 இல் புவியியற்றுறை உதவி விரிவுரையாளராகப் பணியாற்றினார். 1977-1983 வரை நுவரெலியா பரிசுத்த திரித்துவக் கல்லூரியில் உதவி ஆசிரியராகவும் 1991 வரைஅக்கல்லூரியிலேயே அதிபராகவும் பணியாற்றினார். பின்னர் 1991 முதல் கொழும்புப் பல்கலைக்கழகக் கல்விப் பீடத்தில் உதவி விரிவுரையாளராகி பேராசிரியராகப் பணியாற்றினார். 2008 முதல் 2014 வரை தேசிய கல்வி ஆராய்ச்சி மற்றும் மதிப்பீட்டு நிலையத்தின் பணிப்பாளராகவும் பணியாற்றினார்.
வெளியிணைப்பு
[http://noolaham.org/wiki/index.php/%E0%AE%AA%E0%AE%95%E0%AF%81%E0%AE%AA%E0%AF%8D%E0%AE%AA%E0%AF%81:%E0%AE%95%E0%AE%B0%E0%AF%81%E0%AE%A3%E0%AE%BE%E0%AE%A8%E0%AE%BF%E0%AE%A4%E0%AE%BF,_%E0%AE%AE%E0%AE%BE. /நூலகம் தளத்தில் மா. கருணாநிதி எழுதிய நூல்கள் உள்ளன. .]
[http://www.geotamil.com/index.php?option=com_content&view=article&id=5165:2019-06-11-12-58-30&catid=2:2011-02-25-12-52-49&Itemid=19 /அல்வாயூர்க் கவிஞர் மு. செல்லையா என்னும் யுகபுருஷர்]
பகுப்பு:ஈழத்து எழுத்தாளர்கள் பகுப்பு:தமிழ்நாடு அரசு விருது பெற்ற எழுத்தாளர்கள்
ஆக்சிதம்
ஆக்சிதம் (ஆங்கிலம்: Occitan; பிரெஞ்சு: Occitan; ஆக்சிதம்: Occitan, Lenga d'òc; காட்டலான்: Occità) என்பது ரோமானிய மொழிக்குடும்பத்தை சேர்ந்த ஒரு மொழி ஆகும். இம்மொழி பிரான்சின் தென் பகுதியிலும், இத்தாலியிலும் மற்றும் எசுப்பானியாவிலுள்ள காத்தலோனியாவிலும் பேசப்பட்டுவருகிறது. இம்மொழி 1-3.7 மில்லியன் மக்களால் பேசப்படுகிறது.
பகுப்பு:பிரான்சு பகுப்பு:இத்தாலி பகுப்பு:மொழிகள்
மெல்வில் கெஸ்ட்
மெல்வில் கெஸ்ட்  Melville Guest , பிறப்பு: நவம்பர் 18, 1943), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 23 முதல்தர துடுப்பாட்டப் போட்டிகளில் கலந்து கொண்டுள்ளார். 1964-1966 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
மெல்வில் கெஸ்ட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 23, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1943 பிறப்புகள் பகுப்பு:வாழும் நபர்கள் பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள்
பலவான் பூங்கொத்தி
பலவான் பூங்கொத்தி (Palawan flowerpecker) பிரியோனோசிலசு பிளாட்னி) என்பது டைகேயிடே பறவைக் குடும்பத்தில் உள்ள ஒரு பறவை சிற்றினமாகும். இது பிலிப்பீன்சில் மட்டுமே காணப்படும் அகணிய உயிரி ஆகும். இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடு ஆகும். இதன் விலங்கியல் பெயர் இடாச்சு விலங்கியல் நிபுணர் கார்ல் கான்சுடான்டின் பிளாட்டனை நினைவுபடுத்துகிறது.
மேற்கோள்கள்
பகுப்பு:பூங்கொத்தி
மாவீரர் நாள் உரை
200px|right|வேலுப்பிள்ளை பிரபாகரன் மாவீரர்நாள் உரையின் போது மாவீரர் நாள் உரை (Maaveer Day Speech) தமிழீழ விடுதலைப்புலிகளின் தலைவர் வேலுப்பிள்ளை பிரபாகரனால் 2008-ஆம் ஆண்டு வரை ஒவ்வோர் ஆண்டும் மாவீரர் நாளன்று உரைக்கப்பட்டது. உலகின் பல நாடுகளுக்கும் நேரடி ஒலிபரப்பாகவும், ஒளிபரப்பாகவும் எடுத்துச் செல்லப்பட்டது. இவ்வுரை தமிழீழ விடுதலைப்புலிகள் அமைப்பில் பற்றுக் கொண்டோர்களால் மட்டுமன்றி தமிழீழ விடுதலையில் நாட்டம் கொண்ட மற்றைய அமைப்பினர்களாலும், மாற்றுக் கருத்துக்கொண்ட அமைப்பினர்களாலும், விடுதலைப்போரையே வெறுப்பவர்களாலும், சாதாரண தமிழ் மக்களாலும், இலங்கை அரசினாலும் கூட மிகுந்த ஆவலுடன் எதிர்பார்க்கப்பட்ட நிகழ்வாக இருந்தது.
பிரபாகரனின் மாவீரர் நாள் உரை, 2006
தமிழீழ விடுதலைப் புலிகளின் தலைவர் வேலுப்பிள்ளை பிரபாகரன் 2006 மாவீரர் நாள் உரையில் "சிங்களப் பேரினவாதத்தின் கடும் போக்கு, தமிழீழ மக்களுக்கான தனியரசு எனும் தீர்வினை தவிர வேறு ஒரு தெரிவினையும் விட்டு வைக்கவில்லை " என்றார். இந்தக் கூற்று விடுதலைப் புலிகள் நோர்வே அரசின் அனுசரணையுடன் கடந்த ஐந்து ஆண்டுகளாக ஈடுபட்டு வந்த பேச்சுவார்த்தைகளிலும் போர்நிறுத்தத்திலும் இருந்து விலகி போருக்கான அறிவிப்பாகவே கருதப்படுகின்றது. எனினும் இலங்கை அரசுக்கும் புலிகளுக்கும் இடையான 2002 போர்நிறுத்தத்தில் இருந்து தாம் விலகுவதாக அதிகாரப்பூர்வமாக அவர் இங்கு அறிவிக்கவில்லை.
வெளி இணைப்புக்கள்
பகுப்பு:இலங்கை இனப்பிரச்சினை பகுப்பு:விடுதலைப் புலிகளின் வரலாறு
போஹ் (மாதம்)
போஹ் (ਪੋਹ, Poh) என்பது சீக்கியர்களின் நானக்சாகி நாட்காட்டியின்படி பத்தாவது மாதமாகும். இம்மாதம் கிரெகொரி மற்றும் யூலியன் நாட்காட்டிகளின் டிசம்பர், ஜனவரி மாதங்களோடு பொருந்துகிறது. மேலும் இம்மாதம் 30 நாட்களைக் கொண்டதாகும்.
வெளியிணைப்புகள்
பகுப்பு:நானக்சாகி நாட்காட்டியின் மாதங்கள்
மகசூல் வரைபடம்
மகசூல் வரைபடம் அல்லது மகசூல் கண்காணிப்பு (Yield mapping or yield monitoring) என்பது குறிப்பிட்ட நிலத்தில் புவியிடங்காட்டி தரவுகளைப்  பயன்படுத்தி பயிர் மகசூல் மற்றும் ஈரப்பதம் போன்ற மாறிகள் ஆய்வு செய்ய வேளாண்மையில் பயன்படுத்தப்படும் ஒரு உத்தியாகும். இது 1990 களில் உருவாக்கப்பட்டு, இயற்பியல் உணரிகளை புவிநிலைக்காட்டி தொழில்நுட்பத்துடன் இணத்து பயன்னடுத்தப்பட்டது. எடுத்துக்காட்டு மகசூல் சுவடுகளைப் பற்றி அறிய வேகமானியைப் பயன்படுத்துதல், இத் தரவுகளைப் பயன்படுத்தி உருவாக்கப்படும் மகசூல் வரைபடம் ஒர நிலத்தில், பல்வேறு வருடங்களில் பெறப்பட்ட மாறுப்பட்ட மகசூல் அளவுகளை ஒப்பிட பயன்படுகிறது. இது விவசாய்கள் நிலத்தின் பகுதிகளைப் பற்றி தீர்மானிக்க பயன்படுகிறது. எடுத்துக்காட்டு நிலத்தில் அதிக நீா்பாசனம் செய்ய வேண்டிய பகுதி, மகசூல் அளிக்காமல் வளம் குன்றிய பகுதி ஆகியவற்றை தீா்மானிக்க பயன்படுத்தப்படுகிறது.
பல்வேறு வருடங்களில் பெறப்பட்ட மாறுப்பட்ட மகசூல் அளவுகளை ஒப்பிட பயன்படுகிறது. இது விவசாய்கள் நிலத்தின் பகுதிகளைப் பற்றி தீர்மானிக்க பயன்படுகிறது. எடுத்துக்காட்டு நிலத்தில் அதிக நீர் பாசனம் செய்ய வேண்டிய பகுதி, மகசூல் அளிக்காமல் வளம் குன்றிய பகுதி ஆகியவற்றை தீா்மானிக்க பயன்படுத்தப்படுகிறது. மேலும் நில நிர் நிர்வாக முறைகளின் மாற்றத்தால் ஏற்படும் விளைவுகள், நிலத்தின் ஊட்டசத்து நிா்வாக செயல்முறைகளை மேம்படுத்துதல், கடன் பெறுவதற்காக மகசூல் விவரங்களை பதிவுச் செய்தல் போன்றவற்றைப் பற்றி விவசாயிகள் அறிய இசைவளிக்கிறது.
சான்றுகள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:வேளாண்மை
சின்ன பாமிர்
சின்ன பாமிர் (Little Pamir) ஆப்கானித்தான் நாட்டின் தூரக்கிழக்கில் அமைந்த படாக்சான் மாகாணத்தில் உள்ள வக்கான் மாவட்டத்தில் அமைந்த U வடிவ புல் சமவெளி ஆகும். சின்ன பாமிர் புல் சமவெளி 100 கிலோ மீட்டர் நீளமும், 10 கிலோ மீட்டர் அகலமும் கொண்டது. இதன் வடக்கில் பாமிர் மலைத்தொடரின் துணைத் தொடரான நிக்கோலாஸ் மலைத்தொடர் உள்ளது. சின்ன பாமிர் சமவெளியின் மேற்கே அமைந்த சாக்மாக்டின் ஏரி 9 கிலோ மீட்டர் நீளம்; 2 கிலோ மீட்டர் அகலத்துடன் கூடியது.
மேற்கோள்கள்
வக்கான் தாழ்வாரம் பகுப்பு:ஆப்கானித்தானின் புவியியல்
கோபாலசமுத்திரம் உச்சினிமாகாளியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் உச்சினிமாகாளி அம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஆவணி மாதம் வருஷாபிஷேகம் திருவிழாவாக நடைபெறுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கலப்புலோகங்களின் பட்டியல்
இக் கலப்புலோகங்களின் பட்டியல் ஒரு முற்றுப்பெறாத பட்டியல் ஆகும். கலப்புலோகங்களின் அடிப்படை உலோகத்தின் பெயரின் அகரவரிசையில் தரப்பட்டுள்ளது. அத் தலைப்புக்களின் கீழ் வரிசைப்படுத்தலுக்கு குறிப்பிட்ட ஒழுங்கு எதுவும் இல்லை. சில முக்கியமான கலக்கும் உலோகங்கள் அடைப்புக் குறிக்குள் தரப்பட்டுள்ளன.
ஈயக் கலப்புலோகங்கள்
பகுப்பு:உலோகவியல் பகுப்பு:கலப்புலோகங்கள் பகுப்பு:வேதியியல் பட்டியல்கள்
கோர்னிலோவ் நிகழ்வு
கோர்னிலோவ் நிகழ்வு (Kornilov Affair) அல்லது கோர்னிலோவ் இராணுவப் புரட்சி (Kornilov Putsch) என்பது உருசிய படைத்துறையின் அந்நாளைய தலைமைத் தளபதி ஜெனரல் இலாவர் கோர்னிலோவ் மேற்கொண்டதாகக் கூறப்படும் இராணுவப் புரட்சியைக் குறிப்பதாகும். 1917இல் அலெக்சாண்டர் கெரென்சுகி தலைமையிலமைந்த உருசிய இடைக்கால அரசுக்கு எதிராக இந்த இராணுவ புரட்சி நடத்தப்பட்டது.